|  |  |  |
| --- | --- | --- |
|  | **Lisa 2**  Partneri tegevuskava vorm | |
| **Toetatava tegevuse „Lõimumist edendavate kogukondlike tegevuste toetamine“ partneri tegevuskava perioodil 01.10.2024– 31.12.2024[[1]](#footnote-1)** | |  |

**Partner:** Eesti Rahvakultuuri Keskus

Partnerlusleping nr 13-1/39-1

## Detailsem tegevus[[2]](#footnote-2)

*Kirjeldada vajadust tegevuse järele, läbiviimist ja oodatavat tulemust tegevuskava aastal.*

Eesti Rahvakultuuri Keskus korraldab sihtrühma kaasavaid ja kogukondadevahelisi kontakte soodustavaid koostöötegevusi Eestis, välja arvatud Ida-Virumaal ning pakub mentorteenust vabaühendustele, nõustades neid sihtrühma kaasamisel kogukondlikesse tegevustesse.

2024. aasta oktoobri algusest kuni detsembri lõpuni toimuvad ettevalmistavad tegevused selleks, et jõuda sisuliste tegevuste elluviimiseni aastal 2025.

2024. aasta kuludesse kohaldub ainult personalikulu.

**Läbiviimine:**

III kvartal:

* + Projektijuhi värbamine, projektimeeskonna moodustamine, sh
    - * projekti läbivate põhimõtete ja üldise töövormi läbiarutamine nn juhtmeeskonnaga, kuhu kuuluvad projektijuht, kommunikatsioonijuht ning Eesti Rahvakultuuri Keskuse finantsjuht ja direktor;
      * projekti piirkondade jaotamine, iga piirkonna jaoks sobiva mentori leidmine, kokkulepped töö sisu, koormuste ja töötasude osas;
      * projekti dokumentatsiooni läbitöötamine ja nõustamine, koostöö korraldamise arutamine elluviijaga ning teiste partneritega.

IV kvartal:

* + Meeskonnaliikmete kurssi viimine projektitegevusi reguleerivate dokumentidega;
  + ideekorje võimalikeks projektitegevusteks;
  + koostööpartnerite kaardistamine;
  + tegevuste planeerimine, 2025.aasta tegevuskava ja finantsplaani koostamine.

**Oodatavad tulemused:**

Projekti elluviimise etapid ja põhimõtted on läbi arutatud. Osaletud on ühistel nõupidamistel elluviijaga (KUM) ja teiste projekti partneritega (INSA, KÜSK). Eesti Rahvakultuuri Keskuse (ERK) direktori käskkirjaga on kinnitatud projektimeeskond, kes hakkab vastutama ERK tegevuste elluviimise eest.

ERK meeskonna moodustamisel on arvestatud üleriigilist regionaalset tasakaalustatust ning projekti elluviimiseks vajalike tugifunktsioonide olemasolu. Selleks on palgatud kuus piirkondlikku mentorit, projekti koordinaator ning projektijuht (kõik on 2024. aastal osakoormusega).

Projekti raames on mentorite nn tööpiirkonnad jaotatud vastavalt: Kagu-Eesti (Võru-, Põlva-, Valga- ja Viljandimaa), Lõuna-Eesti (Tartu- ja Jõgevamaa, Tartu linn), Kesk-Eesti (Järva-, Rapla ja Lääne-Virumaa), Lääne-Eesti (Lääne-, Pärnu-, Hiiu- ja Saaremaa), Harjumaa ning Tallinn.

Piirkondadesse jaotamisel on silmas peetud rahvastiku tihedust ning projekti otsese sihtrühma esindatust. Piirkondade **mentor**id on valitud ERK regionaalosakonnas töötavate maakonna rahvakultuurispetsialistide hulgast, arvesse on võetud võimekust ja valmisolekut töötada projekti sihtrühma kuuluvate inimeste ning kohalike kogukondadega..

Mentorite sisulisteks ülesanneteks on projekti sihtrühma kaasavate ja kogukondadevahelisi kontakte soodustavate koostöötegevuste algatamine ja ellu viimine, kohalikul tasandil tegutsevate avaliku sektori esindajate ning vabaühenduste kaasamine nimetatud koostöötegevuste ellu viimiseks ning nende nõustamine tegevuste planeerimisel ja elluviimisel. Mentorid panustavad projekti oma tööajast ca 34% ehk 60 tundi kuus (arvutuse aluseks on täistööaeg 176 tundi).

Projektijuhtimisega on seotud igapäevaselt projektijuht ja koordinaator, kes töötavad 2024. aastal osakoormusega (vastavalt 40% ja 30%).

**Projektijuht** vastutab tegevuste kavandamise, elluviimise ja aruandluse eest, suhtleb elluviija, teiste partnerite ja rakendusasutusega. 2024. aastal on peamine ülesanne kokku panna pädev meeskond ning alustada tegevuste ettevalmistamisega, sh koostada TAT tegevusplaan ja eelarve.

Projekti **koordinaator** korraldab sise- ja väliskommunikatsiooni ning tegeleb projektitegevuste elluviimiseks vajalike teenuste tellimisega ning partneritega koostöö haldamisega.

Lisaks projektimeeskonna moodustamisele on läbi on viidud ideekorje, maakondlike koostööpartnerite kaardistamine ja alustatud on sisuloome tegevuskavade koostamisega.

Sihtgrupp:

Uussisserändajad, eri keele- ja kultuuritaustaga inimesed ning tagasipöördujad kõigis Eesti maakondades (lisaks Harjumaale ka Tallinnas), va Ida-Virumaal.

**Tabel[[3]](#footnote-3) 1. Tegevuste ajakava**

|  |  |  |  |
| --- | --- | --- | --- |
| **Tegevus** | **Tegevuse üldajaraam** *(näidatakse periood, mille jooksul nimetatud tegevust läbi viia planeeritakse)* | **Tegevuse algus- ja lõppkuupäev tegevuskava perioodil** | **Planeeritav maksumus tegevuskava aastal** |
| 1. **Tegevuste ettevalmistamine** | III-IV kvartal | 01.10.-31.12.2024 | 7014,97€  *(personalikulu)* |
| * 1. projektijuhi, projekti koordinaatori värbamine | III-IV kvartal | 01.10.-31.12.2024 |  |
| 1. mentorite (6 in) värbamine | III-IV kvartal | 01.11.-31.12.2024 |  |
| 1. Meeskonnaliikmete kurssi viimine projektitegevusi reguleerivate dokumentidega | IV kvartal | 01.11.-20.12.2024 |  |
| 1. Projektitegevuste sisulised ettevalmistused, sh | IV kvartal | 01.11.-20.12.2024 |  |
| * ideekorje võimalikeks projekti-tegevusteks | IV kvartal | 01.11.-20.12.2024 |  |
| * koostööpartnerite kaardistamine | IV kvartal | 01.11.-20.12.2024 |  |
| * projektitegevuste planeerimine | IV kvartal | 15.11.-20.12.2024 |  |
| 1. 2025. aasta tegevuskava ja eelarve koostamine | III-IV kvartal | 01.10.-31.12.2024 |  |

**Tabel 2. Tegevustega seotud näitajad**

*Tabelis kirjeldatakse TATis sätestatud indikaatoreid.*

|  |  |  |  |  |
| --- | --- | --- | --- | --- |
| **Indikaator** | **Indikaatori nimetus ja mõõtühik** | **Sihttase tegevuskava aastal (2024)** | **Sihttase**  **(2029)** | **Selgitus** |
| Meetmete nimekirja näitaja | Mentorite arv Mõõtühik: arv | 5 | 6 | Näitaja mõõdab Eesti Rahvakultuuri Keskuse tegevusse kaasatud mentorite arvu. |
| TAT väljundnäitaja\* | Rohkem kui 200 inimese osalusega kogukondlike koostöötegevuste arv Eestis, v.a Ida-Virumaal  Mõõtühik: arv | 0 | 20 | Näitaja mõõdab Eesti Rahvakultuuri Keskuse korraldatud kogukondlike koostöötegevuste arvu Eesti eri piirkondades, v.a Ida-Virumaal, kus osaleb üle 200 inimese. |

\* Sihttase 2024. a puudub, sihttase 2029. a määratud 20.

1. Perioodi algus- ja lõppkuupäev. [↑](#footnote-ref-1)
2. Detailseid tegevusi lisada iga põhitegevuse alla vastavalt antud perioodil kavandatud tegevuste arvule. [↑](#footnote-ref-2)
3. Tabelitesse lisada ridu vastavalt vajadusele. [↑](#footnote-ref-3)